Arter
Arter (ladina keeles arteria) ehk tuiksoon on veresoon, mis viib verd südamest eemale. Tavaliselt voolab arteris hapnikuga küllastunud arteriaalne veri. Erandiks on kopsuarter, kus voolab hapnikuvaene venoosne veri südamest kopsudesse. Kõige suurem arter on aort. Arteri sein koosneb kolmest kihist: väliskihist ehk adventiitiast, keskkihist ehk meediast ja sisekihist ehk intimast.